ગણપતિને ઘરમાં લઈ આવવા પહેલા પૂજા સ્થળને સાફ કરીને શુદ્ધ કરી લો. હવે આ જગ્યાએ લાલ કપડું પાથરી તેના પર ચોખાની ઢગલી કરો અને પછી તેના પર ગણપતિને સ્થાપિત કરો. ત્યારબાદ ગણપતિને દૂર્વા અથવા પાન દ્વારા ગંગાજળથી સ્નાન કરાવો. સ્નાન બાદ ગણપતિને પીળાં વસ્ત્ર અર્પિત કરો. ત્યાર બાદ કંકુનું તિલક કરીને અક્ષત લગાવો. પુષ્પ ચઢાવો અને પછી ગણપતિના પ્રિય એવા મોદકનો તેમને ભોગ લગાવો. તેમજ ઘરના દરેક સભ્ય સાથે મળીને ગણપતિના ભજન કિર્તનમાં ભાગ લો. ગણપતિને દરરોજ પંચમેવાનો ભોગ જરૂર લગાવો.